open-index/open-wikipedia-markdown huggingface dataset:
Chongqingin yliopisto

**Chongqingin yliopisto** (; ; lyhennys **CQU**) on kiinalainen julkinen yliopisto. Yliopisto perustettiin vuonna 1929. Pääkampukset sijaitsevat Chongqingissa; kaikkiaan kampusalueita on viisi (kampukset A-C, Huxin ja Liangjiangin kampukset).

Opetusta annetaan kiinan ja englannin kielillä. Yliopistossa on seitsemän tiedekuntaa ja sen opetus on kytkeytynyt seitsemän sairaalan toimintaan. Opiskelijoita on yli 50&nbsp;000, joista yli 26&nbsp;000 opiskelee alempaa korkeakoulututkintoa ja yli 24&nbsp;000 maisteri- tai jatkotutkintoa.

Yliopisto lukeutuu Kiinan yliopistojen Double First Class -kehitysohjelman piiriin. Kiinalainen ARWU-yliopistoranking (2025) sijoitti oppilaitoksen maailmanlistansa sijaluokkaan 151−200. Tieteenaloja, joissa yliopisto on menestynyt kansainvälisesti vertaillen erityisen hyvin, ovat yhdyskuntatekniikka (tieteenalakohtainen ARWU-maailmanlistan listasijoitus 5.), metallurgia (8.) ja kaivannaistoiminta ja mineralogian tekniikka (10.).

Toisaalta yliopisto tuo esittelyssään esille, että se lukeutuu ensimmäisenä valittujen 20 kiinalaisen yliopiston joukkoon, jotka toimivat 'ideologisen ja poliittisen työn ylemmän opetuksen innovatiokeskuksina'. Tämä alleviivaa osaltaan, ettei Kiinan yliopistoissa ole paljoa opetuksen ja tieteen vapauteen oleellisesti kuuluvaa akateemista vapautta. Yliopisto osallistuu Kiinan pehmeään vaikuttamiseen muun muassa Thaimaan Betongiin, Italian Pisaan ja Australian La Troben yliopistoon perustettujen Konfutse-instituuttien avulla.


重慶大學理學院.jpg|Eräs yliopiston rakennuksista vuonna 1935.
重庆大学老图书馆楼.jpg|Vanha yliopiston kirjasto kampusalueella uudempien rakennusten ja urheilukentän vieressä.
重庆大学老图书馆楼大门.jpg|Vanhan kirjastorakennuksen sisäänkäynti.
Exit 1 of Shazhengjie Station Loop Line.jpg|Yliopiston kampusalueen portti.
重慶大学5.jpg|Yliopiston rakennuksia.
重庆大学 类脑感知与普适智能科学研究院.jpg|Aivotoiminnan ja älykkyyden tutkimisen aihepiirin rakennus.


## Lähteet

## Aiheesta muualla
5863 Tara

**5863 Tara (1983 RB)** on keskikokoinen asteroidi, joka lähestyy Maata mutta ei leikkaa Maan kiertorataa. Asteroidi luokitellaan Amor-asteroideihin, jotka lähestyvät Maata. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on lähimmillään  astronomisen yksikön päässä Maasta. Asteroidi on läpimitaltaan noin  ja sen pyörähdysaika akselin ympäri on .

## Lähteet
Kaikkien pyhien kirkko (Lydd)

**All Saints Church** tai **"Cathedral of the Marsh"** on Lyddissä Englannissa sijaitseva kirkkorakennus, jossa on anglosaksien aikaisen basilikan osia. Kirkko on Grade I -suojelukohde.

Normanniaikana kirkkolaiva uusittiin osittain ja tornia korotettiin. Toisessa maailmansodassa saksalaiset pommittivat kirkkoa 15. lokakuuta 1940 ja 1944.

## Lähteet
1069 Planckia

**1069 Planckia (1927 BC)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympäri on . Asteroidin spektrityyppi on S-luokkaa (SMASSII).

Asteroidi on nimetty Max Karl Ernst Ludwig Planckin (1858–1947) kunniaksi.

## Lähteet
Iso-Kujanki

**Iso-Kujanki** on vaarojen ja soiden reunustama metsäjärvi Nurmeksen koillisosassa Pohjois-Karjalassa. Sen pinta-ala on 66,4 hehtaaria. Etäisyys Joensuusta on 137 kilometriä pohjoiseen.

## Maantiede
Pitkän ja kapean Iso-Kujangin ulottuvuus kaakosta luoteeseen on noin 3,1 kilometriä. Vähintään kymmenen metriä syviä alueita on useita ja niiden yhteenlaskettu pinta-ala kattaa noin viidesosan järven kokonaisalasta. Syvin piste, noin 24 metriä, sijaitsee eteläisen syvänteen eteläosassa.

Iso-Kujangin saariluku on kolme. Saarista yksi on yli aarin mutta alle hehtaarin laajuinen ja kaksi on yli hehtaarin. Ne sijaitsevat järven pohjoispuoliskolla. Saarten yhteenlaskettu pinta-ala on noin kolme hehtaaria. Iso-Kujangin etelä- ja keskiosan rannat kohoavat yli neljänneskilometrin korkeuteen merenpinnan yläpuolelle. Pohjoisella rannalla on myös soita, kuten Siiranniitty.

Iso-Kujangin tulouoma virtaa etelästä Kujankilammen (188,0 metriä mpy) kautta. Koillisesta virtaa Isopuro järven keskiosaan. Lisäksi on useita nimettömiä tulouomia. Iso-Kujanki laskee luoteeseen noin 400 metrin päähän Pieni-Kujankiin (187,0 metriä mpy) Kujankijokea pitkin. Alavirta jatkuu Kainuun puolelle Isolle Katajasuolle, josta se kääntyy jälleen Pohjois-Karjalaan.

Iso-Kujangin vesitilavuus on 3&nbsp;810&nbsp;000 kuutiometriä. Järven ekologinen tila on hyvä.

Iso-Kujanki (04.475.1.056) kuuluu Mehtojoen valuma-alueeseen (04.475), joka on kolmannen jakovaiheen vesistö Vuoksen vesistössä (04). Toinen jakovaihe on Saramojoen valuma-alue (04.47) ja ensimmäinen jakovaihe on Pielisen reitin valuma-alue (04.4). Iso-Kujanki on kolmanneksi laajin Mehtojoen valuma-alueen 56 järvestä. Laajempia ovat  85-hehtaarinen Talasjärvi (04.475.1.030) ja 82-hehtaarinen Hietanen (04.475.1.032). Iso-Kujanki on vesitilavuudeltaan suurin.

## Lähteet
Hoikkajärvi (Nurmes)

**Hoikkajärvi** on länsirannaltaan asutuksen reunustama järvi Nurmeksessa Pohjois-Karjalassa. Sen pinta-ala on 71,8 hehtaaria. Etäisyys Joensuusta on 127 kilometriä pohjoisluoteeseen.

## Maantiede
Hoikkajärven ulottuvuus etelästä pohjoiseen on noin 2,1 kilometriä. Kapeahkon järven keskikohta on selkeästi pohjoista ja eteläistä osaa kapeampi. Järvessä on useita avosuisia lahtia, kuten Koirilahti, Patolahti ja Lahtiniitynlahti etelässä sekä Kutulahti ja Riitalahti pohjoisessa. Niemiä ovat muun muassa länsirannan Koiriniemi ja itärannan Heikuranniemi. Yli viidesosa Hoikkajärvestä on vähintään kymmenen metriä syvä. Syvänne muodostaa yhtenäisen vyöhykkeen järven pohjoispuoliskolle. Syvin kohta on noin 18 metriä.

Hoikkajärven saariluku on yksi. Saaren pinta-ala on viitisen aaria ja se sijaitsee järven eteläosassa. Järven länsirannalla on maatiloja peltomaineen ja itärannalla kohoaa Hoikkavaara noin 185 metrin korkeuteen merenpinnan yläpuolelle. Järven länsipuolitse kulkee maantie 15932.

Hoikkajärveen laskee Kannelpuro pohjoisesta ja muutamia nimettömiä tulouomia. Hoikkajärven luusua sijaitsee järven eteläkolkassa, josta alkaa Siltapuro, joka virtaa etelään.

Hoikkajärven vesitilavuus on 4&nbsp;166&nbsp;000 kuutiometriä. Järven ekologinen tila on erinomainen.

Hoikkajärvi (04.472.1.006) kuuluu Roukkajankosken alueeseen (04.472), joka on kolmannen jakovaiheen vesistö Vuoksen vesistössä (04). Toinen jakovaihe on Saramojoen valuma-alue (04.47) ja ensimmäinen jakovaihe on Pielisen reitin valuma-alue (04.4). Hoikkajärvi on laajin Roukkajankosken alueen yhdeksästä järvestä.

## Lähteet
Cyril V. Jackson

**Cyril V. Jackson** (5. joulukuuta 1903 Ossett, Yorkshire, Yhdistynyt kuningaskunta – helmikuu 1988 Pietermaritzburg, Etelä-Afrikka) oli tähtitieteilijä, joka syntyi Isossa-Britanniassa. Hänen perheensä muutti Etelä-Afrikkaan vuonna 1911, jonka jälkeen Jackson kävi koulun Johannesburgissa. Vuonna 1922 hän aloitti opiskelun Witwatersrandin yliopistossa. Ensimmäisen löytämänsä pikkuplaneetan Jackson löysi huhtikuussa 1929. Koko uransa aikana hän löysi 72 pikkuplaneettaa. Toisen maailmansodan jälkeen Jackson aloitti Yale–Columbia Southern Observatoryn johtajana Johannesburgissa. 1950-luvulla, ennen eläköitymistään, hän osti maatilan Haenertsburgin alueelta nykyisestä Limpopon provinssista ja rakensi pienen yksityisobservatorion, jossa David Thakeray toimi hänen apunaan vuoden 1966 eläköitymisen jälkeen.

## Lähteet
Mirande

**Mirande** on kunta Lounais-Ranskassa Gersin departementissa Oksitanian alueella. Se sijaitsee Baïsejoen varrella, noin 25 kilometriä Auchin kaupungista lounaaseen. Mirandessa on departementin aliprefektuuri.

Mirande on linnoitettu bastide. Keskustassa oleva Sainte-Marien katedraalin rakennustyöt aloitettiin vuonna 1410 Miranden lyhytikäisen hiippakunnan aikana. Sen rakentamista rajoitti bastiden ruutukaava ja pienet korttelit.

Kaupungissa on ollut kauppahalli sen perustamisesta lähtien. Se sijaitsi kaupungin keskusaukiolla, Place d'Astaracilla, mutta se päätettiin purkaa huonokuntoisena 1600-luvulla. Uusi kauppahalli rakennettiin toisaalle kaupunkiin 1800-luvulla. Sen runko tehtiin valuraudasta. Vuonna 2023 kauppahalli nimettiin kokki André Daguinin mukaan.

Astaracin kreivi Bernard IV ja hänen poikansa Centulle III halusivat Mirandesta Astaracin alueen pääkaupungin. He tulivat Simorren kaupungista, ja rakensivat linnan Miranden kaupungin muurien ulkopuolelle. Linnoitettuun kaupunkiin he rakensivat suurikokoisen asunnon, jonka neliönmuotoinen tiilitorni on edelleen näkyvissä. Vuonna 1739 Astaracin kreivikunta siirtyi avioliiton kautta Rohan-Chabotin suvulle, mistä johtuu tornin nykyinen nimi Tour de Rohan eli Rohanin torni.

Astaracin kreivien rakennuttamista kaupungin muureista, joiden pituus oli 1 560 metriä, on enää jäljellä vain 500 metriä. Kaupungin muureja alettiin purkaa 1800-luvun alkupuolella tarpeettomina.


Tiedosto:Kiosque de la place d'Astarac (Mirande, Gers, France).JPG|Place d'Astarac.
Tiedosto:Mirande Market Hall (Gers,_France).JPG|Kauppahalli.
Tiedosto:Tour de Rohan (Mirande,_Gers,_France).jpg|Rohanin torni.
Tiedosto:Vestige des fortifications (Mirande, Gers France).JPG|Linnoituksen jäänteitä.


## Lähteet

## Aiheesta muualla
Dale Allison

**Dale C. Allison Jr.** (s. 25. marraskuuta 1955) on yhdysvaltalainen teologi. Hän toimii Uuden testamentin tutkimuksen professorina Princetonin teologisessa seminaarissa. Hänen tutkimusaiheisiinsa ovat kuuluneet historiallinen Jeesus, Matteuksen evankeliumi, raamatullisten tekstien tulkinnan ja soveltamisen historia sekä toisen temppelin ajan juutalaisuus. Allison väitteli tohtoriksi Duke Universityssä vuonna 1982.

## Lähteet
Arrowrock-pato

**Arrowrock-pato** on pato Yhdysvalloissa Idahossa lähellä Boisen kaupunkia. Se oli valmistuessaan syksyllä 1915 maailman korkein pato. Sen korkeus on 106 metriä ja pituus 335 metriä. Sulun yläpuolella oleva allas on 29 kilometriä pitkä, ja siihen mahtuu kasteluvettä 94&nbsp;700 hehtaarin alalle, joka padon ansiosta muuttui autiomaasta tuottavaksi viljely- ja puutarhamaaksi. Koko kastelujärjestelmään oli budjetoitu dollareita 64 miljoonan silloisen markan edestä, josta padon osalle tuli lähes puolet.

## Lähteet

## Aiheesta muualla
Margaret Boden

**Margaret Ann Boden** (26. marraskuuta 1936 Lontoo, Englanti – 18. heinäkuuta 2025) oli brittiläinen kognitiotieteilijä.

## Nuoruus ja opiskelu
Margaret oli Leonard ja Violet Bodenin ainoa aikuisikään selvinnyt lapsi. Heidän ensimmäinen lapsensa oli kuollut vauvana ennen Margaretin syntymää. Margaret kävi Lontoon Cityn tyttökoulua ja pääsi opiskelemaan Cambridgen yliopiston Newnham Collegeen.

Boden opiskeli alkujaan lääketiedettä ja valmistui Newnham Collegesta 1958. Hän suoritti kolmen vuoden opintonsa kahdessa vuodessa, ja hän sai silti parhaimmat mahdolliset arvosanat. Boden suoritti 1959 Newnhamista myös filosofian opintonsa loppuun. Bodenin koko uran kestänyt kiinnostus mieltä ja aivoja kohtaan syttyi jo Newnhamissa.

## Ura
Boden toimi 1959–1962 filosofian luennoitsijana Birminghamin yliopistossa. Sen jälkeen hän oli vuodet 1962–1964 Harkness-stipendiaattina Harvardin yliopistossa ja aloitti vuonna 1965 Sussexin yliopiston filosofian ja psykologian luennoitsijana. Boden valmistui tohtoriksi Harvardista vuonna 1968.

Bodenin ura Sussexin yliopistossa kesti pitkään, ja hän oli 1970-luvun alussa aloittamassa siellä kognitiotieteen opetusohjelmaa ja sitten kognitio- ja tietojenkäsittelytieteen laitosta. Kognitiotieteen opetusohjelmaa Boden oli luomassa filosofi Aaron Slomanin ja konenäkötutkija Max Clowesin kanssa. Ohjelma oli ajalleen radikaali, ja se pyrki tuomaan yhteen psykologit, kielitieteilijät, filosofit ja tekoälytutkijat mielen tutkimusta varten. Ohjelma laajeni nopeasti, ja siitä oli kehittynyt 1980-luvun puoliväliin mennessä Britannian tekoälytutkimuksen toinen keskus (toinen oli Edinburghin yliopisto). Boden oli siitä muodostetun laitoksen ensimmäinen dekaani. Bodenista tuli vuonna 1980 professori ja vuonna 2002 kognitiotieteen tutkimusprofessori.

Bodenin tutkimustyö keskittyi erilaisiin mielen ilmiöihin, kuten havaitsemiseen, ajatteluun, tietoisuuteen ja luovuuteen. Hän kirjoitti 15 kirjaa ja oli kirjoittamassa useita esseekokoelmia.

## Lähteet
Alajärven Vesa

**Alajärven Vesa** oli alajärveläinen pesäpalloseura. Vesa perustettiin 1920-luvulla. Seuran toiminta lakkasi 1930-luvulla. Seura osallistui päämääräisesti B-sarjaan.

## Historia

Alajärven Vesa oli 1920-luvun lopulla johtava hahmo alajärveläisessä pesäpallossa, yhdessä Alajärven suojeluskunnan kanssa. 1930-luvulla Alajärven Vesan pesäpallojoukkue koostui suurimmaksi osaa suojeluskunnan pelaajista. Vuonna 1931 Vesan joukkue joka pelasi B-sarjaa koostui kokonaan Suojeluskunnan pelaajista. Vesa osallistui B-sarjaan myös vuosina 1933 ja 1934. Seuran toiminta lakkasi 1930-luvulla.

## Lähteet
* 

### Viitteet
1574 Meyer

**1574 Meyer (1949 FD)** on suuri päävyöhykkeen asteroidi, joka kiertää ulommalla Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympäri on .

## Lähteet
Sylvain Arend

**Sylvain Arend** (6. elokuuta 1902 – 18. helmikuuta 1992) oli belgialainen tähtitieteilijä. Hän toimi Ucclen observatoriossa lähellä Brysseliä ja löysi yli 50 pikkuplaneettaa. Hänen mukaansa on nimetty asteroidi 1502 Arenda.

## Lähteet
Simon Lindholm

**Simon Lindholm** (s. 1. joulukuuta 2001 Inkoo) on suomalainen jalkapalloilija, joka edustaa Veikkausliigassa pelaavaa FC Hakaa. Hänen pelipaikkansa on keskikenttäpelaaja.

## Lähteet
Seppo Knuuttila

**Seppo Knuuttila** (s. 1948) on suomalainen perinteen- ja kulttuurintutkija. 

Knuuttila opiskeli Helsingin yliopistossa, jonka folkloristiikan laitokselle hän laati yhden lapsen pihaperinnettä käsittelevät maisterin- (1974) ja lisensiaatintyönsä (1977). Sittemmin hän väitteli Joensuun yliopistossa vuonna 1992 kansanhuumoria käsittelevällä tutkimustyöllä. Hänen väitöskirjansa oli otsikoitu *Kansanhuumorin mieli : kaskut maailmankuvan aineksena*.

Hän on tutkinut muun muassa maailmankuvaa empiiristen ilmiöiden kautta, kansanhuumoria, ITE-taidetta ja Kalevalaa. Hän on monien kansanperinnettä ja -kulttuuria käsittelevien kirjojen kirjoittaja tai toimittaja.

Hän työskenteli Helsingin ja Joensuun yliopistoissa, ja toimi perinteentutkimuksen professorina aluksi Joensuun yliopistossa vuodesta 1997 vuoteen 2012 asti (yliopisto yhdistyi sittemmin Itä-Suomen yliopistoksi). Seuraavana vuonna emeritusprofessori Knuuttila valittiin Suomalaisen Kirjallisuuden Seuran esimieheksi. Knuuttila on toiminut myös muun muassa Kalevalaseuran hallituksen puheenjohtajana vuodesta 2007 vuoteen 2016. Vuonna 2017 hänelle annettiin Kalevalaseuran palkinto.

## Lähteet
Miélan

**Miélan** on kunta Lounais-Ranskassa Gersin departementissa Oksitanian alueella. Se sijaitsee Ossejoen varrella, noin 14 kilometriä Miranden kaupungista lounaaseen.

Miélan on vuonna 1284 rakennettu linnoitettu bastide. Kaupunki oli Astaracin pääkaupunki ennen kuin Mirande syrjäytti sen. Satavuotisen sodan aikana Kastilian kuningas Henrik II Äpärä hyökkäsi kaupunkiin vuonna 1368 ja englantilaiset tuhosivat sen vuonna 1370.

Vuonna 1711 Ranskan kuningas Ludvig XIV perusti Antinin herttuakunnan Louis Antoine de Pardaillan de Gondrinille, joka oli Ludvig XIV:n rakastajattaren Madame de Montespanin laillinen poika, ja Miélanista tuli hänen pääkaupunkinsa. Vuonna 1750 purettiin osa kaupungin muureista. Jäljelle jääneet muurit purettiin vuonna 1856, ja samalla puinen kauppahalli rakennettiin uudelleen kivestä ja myös kirkko rakennettiin uudelleen.

## Aiheesta muualla
Asamin veljekset

**Asamin veljekset** olivat yläbaijerilainen 1600- ja 1700-luvun taiteilijaperhe. Kantaisä oli Hans Georg Asam (k. 1696), joka teki seinämaalauksia Hallin ja Benediktbeuernin kirkoissa ja toimi rakennustaiteen opettajana Prahassa. Hänen poikansa, maalari Cosmas Damian Asam (1680–1742) ja tämän nuorempi veli, kuvanveistäjä Egid Quirin Asam (1692–1750), opiskelivat molemmat Roomassa, edellinen esikuvanaan Pietro da Cortona, jälkimmäinen Gian Lorenzo Bernini, ja asettuivat 1715 asumaan Müncheniin, Cosmas fresko- ja öljymaalarina, Egid stukkotyöntekijänä, puunveistäjänä ja arkkitehtina.

Usein yhdessä työskennellen veljekset ovat maalaamalla ja plastillisesti koristaneet lukuisia Baijerin, Tirolin ja Sveitsin luostareita ja kirkkoja, kuten Freisingin tuomiokirkon, Einsiedelnin ja Mettenin luostarit, Prahan Valkeavuoren kirkon rehevään roomalaisen barokin tyyliin sekä kokonaan itsenäisesti ja ulkopuolisestikin muun muassa Johanneskirchenin kirkon ja Asamhausin Münchenissä ja Weltenburgin luostarikirkon. Asamien sirosteleva mutta pinnallinen taituruus on loistavimmillaan kirkollisessa taiteessa, vähemmän linnasaleissa, esimerkiksi Schleissheimin linnassa lähellä Müncheniä. 

## Lähteet
Luontojalanjälki

**Luontojalanjälki** tarkoittaa ihmisen, organisaation, tuotteen tai palvelun kokonaisvaikutusta luonnon monimuotoisuuteen eli luonnolle aiheuttamaa haittaa. Tunnetumpi hiilijalanjälki on osa luontojalanjäljen mittaamista.

Luontojalanjäljen mittaamiseksi on kehitteillä menetelmiä useissa eri maissa, mutta yhtenäistä standardia ei tällä hetkellä ole. Suomalaisten keskimääräinen luontojalanjälki laskettiin ensimmäistä kertaa Jyväskylän yliopiston kehittämällä menetelmällä vuonna 2025. Tutkimuksessa selvisi, että jos kaikki maailman ihmiset kuluttaisivat kuten suomalaiset keskimäärin, melkein viidennes maapallon eliölajeista kuolisi sukupuuttoon. Suurin osa suomalaisen luontojalanjäljestä, 42 prosenttia, aiheutuu ruoasta.

## Katso myös
* Luontokato
* Ekologinen jalanjälki

## Lähteet
Villecomtal-sur-Arros

**Villecomtal-sur-Arros** () on kunta Lounais-Ranskassa Gersin departementissa Oksitanian alueella. Se sijaitsee Arrosjoen varrella, noin 25 kilometriä Miranden kaupungista lounaaseen.

Villecomtal mainitaan 1200-luvun lopun asiakirjoissa vauraana markkinakaupunkina, jolla oli peruskirja ja joka kuului Pardiacin kreiville. Kaupungilla oli myös strategisesti tärkeä sijaintipaikka, ja se oli linnoitettu, mistä on yhä jäljellä sisäänkäyntiportti. Kaupungin kohdalla oli myös kahlaamo, josta pääsi ylittämään Arrosjoen. Keskustassa oleva Pyhän Jaakobin kirkko on mainittu vuonna 1342. Kirkon nimi tulee siitä, että se sijaitsi Pyhän Jaakobin pyhiinvaellusreitillä Santiago de Compostelaan. Kirkkoa on uudistettu paljon, erityisesti 1800-luvulla.

## Tunnettuja kuntalaisia
*Abel Gardey (1882-1957), poliitikko

## Lähteet

## Aiheesta muualla
Joseph Fitzmyer

**Joseph** **A. Fitzmyer** (4. marraskuuta 1920 – 24. joulukuuta 2016) oli yhdysvaltalainen jesuiittapappi ja teologi. Hän oli sukupolvensa merkittävimpiä raamatuntutkijoita. Hän kirjoitti 50 kirjaa, joihin sisältyi Uuden testamentin kirjojen kommentaareja, ja hän toimi myös teologisten julkaisujen toimittajana. Hän vaikutti lisäksi muun muassa Kuolleenmeren kääröjen ja arameankielisten tekstien tutkimuksessa. Fitzmyer opetti uransa aikana esimerkiksi Woodstock Collegessa, Chicagon yliopistossa, Fordhamin yliopistossa ja Amerikan katolisessa yliopistossa.

Fitzmyer opiskeli teologiaa, filosofiaa sekä klassisia kieliä ja kirjallisuutta. Hän väitteli tohtoriksi Johns Hopkinsin yliopistossa vuonna 1956 ja täydensi vielä opintojaan Pontifical Biblical Institutessa. Hänelle myönnettiin sittemmin myös kunniatohtoruuksia 11 yhdysvaltalaisen yliopiston lisäksi ruotsalaisesta Lundin yliopistosta ja skotlantilaisesta St Andrewsin yliopistosta.

## Lähteet
Skægkær

**Skægkær** on taajama Silkeborgin kunnassa Tanskassa. Taajamassa oli 436 asukasta vuoden 2025 alussa.

## Väestökehitys

## Lähteet

## Aiheesta muualla
Erika Kirk

**Erika Kirk** (o.s. **Frantzve**, s. 20. marraskuuta 1988) on yhdysvaltalainen yrittäjä, yritysjohtaja, podcastaaja, konservatiivinen aktivisti ja entinen kauneuskilpailuvoittaja. Erika Kirk on Turning Point USA:n perustajan Charlie Kirkin leski. Hän on ollut aktiivisesti mukana kristillisessä palvelutyössä ja yrittäjyydessä, keskittyen erityisesti uskoon perustuvaan toimintaan ja johtajuuteen.

## Varhainen elämä ja koulutus

Erika Kirk syntyi vuonna 1988 Scottsdalessa, Arizonassa. Kirk kasvoi Scottsdalessa eroperheessä. Kirk kävi Notre Dame Preparatory High Schoolia. Hän pelasi yliopistokoripalloa Regis Universityssa Coloradon Denverissä.

Erika Kirk valmistui Arizonan osavaltionyliopistosta pääaineinaan valtio-oppi ja kansainväliset suhteet. Lisäksi hän suoritti oikeustieteen maisterin tutkinnon Liberty Universityssa.

Erika Kirk kruunattiin Miss Arizonaksi vuonna 2012. Hän on jakanut kokemuksiaan kilpailusta ja vierailuistaan esimerkiksi Pentagonissa sosiaalisessa mediassa.

## Ura
Erika Kirk on perustanut *Everyday Heroes Like You* -järjestön, joka tukee aliarvostettuja hyväntekeväisyysjärjestöjä. Hän lanseerasi vuonna 2018 *Proclaim Streetwear* -vaatemalliston järjestön työn tukemiseksi. Hän aloitti vuonna 2016 myös päivittäiseen *[[Raamattu|Raamatun]]* lukemiseen ohjaavan BibleIn365-aloitteen. Vaatemallisto ja aloite yhdistyivät syyskuussa 2021.

Kirk on juontanut *Midweek Rise Up* -podcastia, joka on rohkaisuun, raamatullista johtajuuteen ja inspiraatioon keskittyvä hartaussarja. Podcast on korostanut naisten voimaantumista uskonnollisen integriteetin avulla.

### Konservatiivinen aktivismi

Ennen miehensä kuolemaa, Erika Kirk esiintyi miehensä rinnalla Turning Point USA:n tapahtumissa, joissa hän puolusti konservatiivisia arvoja erityisesti nuorten naisten keskuudessa. Charlie Kirkin murhan jälkeen Erika Kirk piti voimakkaan puheen jossa hän lupasi jatkaa miehensä työtä. Hän myös kannusti Yhdysvaltain nuorisoa liittymään sekä Turning Point USA:han että kirkkoon.

Erika Kirk nimettiin 19. syyskuuta 2025 TPUSA:n toimitusjohtajaksi ja hallituksen puheenjohtajaksi. Erika Kirk on ilmoittanut, että järjestö jatkaa kampuskierroksiaan ja pitää vuosittaisen *America Fest* -tapahtuman Arizonassa joulukuussa 2025. Miehensä muistotilaisuudessa 21. syyskuuta Kirk puhui uskonnosta, ja kertoi antavansa anteeksi miehensä ampujalle.

## Mediakattavuus
Erika Kirk on ollut aktiivinen sosiaalisessa mediassa, jossa hän jakaa näkemyksiään uskosta, perheestä ja johtajuudesta. Hänen julkaisunsa Charlie Kirkin kuoleman jälkeen, mukaan lukien kuvat ja videot, joissa hän suree aviomiestään ovat levinneet laajasti. Kirk on korostanut rooliaan vaimona ja äitinä, mutta hän jatkaa myös palvelutyötään ja yrittäjyyttään.

## Yksityiselämä

Erika Kirk oli naimisissa Charlie Kirkin kanssa, joka murhattiin 10. syyskuuta 2025. Kirk tapasi puolisonsa vuonna 2018. He kihlautuivat vuonna 2020 ja menivät naimisiin vuonna 2021. He saivat kaksi lasta vuosina 2022 ja 2024. Erika Kirk on kastettu katolilaiseksi. Kirk on tuonut uskoaan aktiivisesti esiin palvelutehtävänä.

## Lähteet

## Aiheesta muualla
Ferdinand Fochin kunnianosoitukset

Marsalkka **[[Ferdinand Foch]]** (1851–1929) otti elämänsä aikana vastaan lukuisia kunnianosoituksia.

## Marsalkan tittelit
Foch oli yhteensä kolmen maan marsalkka:

* Ranskan marsalkka (1918)
* Brittiarmeijan marsalkka (1919)
* Puolan marsalkka (1923)
Foch on ensimmäinen ja toistaiseksi ainoa ranskalainen, joka on nimitetty marsalkaksi Yhdistyneen kuningaskunnan asevoimissa.

## Ritarikunnat ja mitalit

### Ranskalaiset

*  Kunnialegioonan suurristi (1915)
*  Sotilasmitali (1916)
*  Akateemisten palmunlehvien ritarikunnan upseeri

### Ulkomaalaiset

*  Karhuntappajan ritarikunnan ritari (Latvia)
*  Ouissam Alaouiten ritarikunnan suurristi (Marokko)
*  Leopoldin ritarikunnan suurristi (Belgia)
*  Virtuti Militarin sotaritarikunnan suurristi (Puola)
*  Vapahtajan ritarikunnan suurristi (Kreikka)
*  Jälleensyntyneen Puolan ritarikunnan suurristi (Puola)
*  Pyhän Yrjön ritarikunnan 2. luokka (Venäjä)
*  Army Distinguished Service Medal (USA)
*  Ansioritarikunnan ritari (Yhdistynyt kuningaskunta)
*  Valkoisen Kotkan ritarikunnan ritari (Puola)
*  Kunnianarvoisan palveluksen mitali (Yhdistynyt kuningaskunta)

Lähde:

## Muut kunnianosoitukset
Kolumbuksen ritarit päätti hallituksensa ylimääräisen kokouksen perusteella kutsua Fochin jäsenekseen. Fochista tuli järjestön miljoonas jäsen.

Sekä Prahan että Varsovan kaupungit ovat myöntäneet Fochille kaupungin avaimet. Foch on nimitetty kunniatohtoriksi Ottawan, Lavalin ja Jagellon yliopistoissa. Ranskan akatemiaan Foch nimitettiin vuonna 1918.

Fochin mukaan on nimetty useita asioita. Katuja löytyy muun muassa Pariisista, Melbournesta, Beirutista ja New Orleansista ja vuori Kanadasta. Ranskan laivaston palveluksessa vuosina 1963–2000 ollut lentotukialus oli myös nimetty marsalkan mukaan. 

Foch on haudattu Hôtel des Invalides -kompleksiin, jonne on haudattu myös esimerkiksi Napoleon. Miesten haudat sijaitsevat lähellä toisiaan.

## Lähteet
Hjejlen

**Hjejlen** on tanskalainen siipiratasalus ja Tanskan vanhin käytössä oleva matkustajalaiva. Se rakennettiin vuonna 1861 Baumgarten & Burmeister -telakalla Kööpenhaminassa. Alus liikennöi kesäisin Silkeborgin ja Himmelbjergetin välillä.
## Lähteet

## Aiheesta muualla

* Hjejleselskabet
Chris Tomlin

**Chris Tomlin** (s. 4. toukokuuta 1972 Grand Saline, Texas) on yhdysvaltalainen laulaja-lauluntekijä, joka esittää kristillistä nykymusiikkia.  Yli kahden vuosikymmenen uransa aikana Tomlin on vakiinnuttanut asemansa kristillisen musiikkiteollisuuden pioneerina. Hänet tunnetaan ylistyslauluistaan, kuten *How Great Is Our God*, *Our God* ja *Who Shall I Fear (God Of Angel Armies)*. Hän on kirjoittanut ja tuottanut lukuisia listaykköshittejä. *[[Time]]*-lehti on nimennyt Chris Tomlinin "maailman lauletuimmaksi artistiksi".

Tomlin on saavuttanut urallaan muun muassa Grammy-palkinnon sekä useita Dove-palkintoja ja Billboard Music Awards -palkintoja. Tomlin on ensimmäinen kristillinen artisti, joka on saavuttanut miljardi radiostriimausta. 

*Newsmax* nimesi Tomlinin 100 vaikuttavimman evankelisen joukkoon Yhdysvalloissa vuonna 2017.

## Diskografia
### Studioalbumit
* *[[Inside Your Love]]* (1995)
* *[[Authentic]]* (1998)
* *[[The Noise We Make]]* (2001)
* *[[Not To Us]]* (2002)
* *[[Arriving]]* (2004)
* *[[See the Morning]]* (2006)
* *[[Hello Love]]* (2008)
* *[[And If Our God Is For Us...]]* (2010)
* *[[Burning Lights]]* (2013)
* *[[Love Ran Red]]* (2014)
* *[[Never Lose Sight]]* (2016)
* *[[Holy Roar]]* (2018)
* *[[Chris Tomlin & Friends]]* (2020)
* *[[Always (Chris Tomlinin albumi)|Always]]* (2022)

## Palkinnot
### Billboard Music Awards

## Lähteet

## Aiheesta muualla
Chris Tomlinin verkkosivusto
Brandon Lake

**Brandon Lake** (s. 21. kesäkuuta 1990 Charleston, Etelä-Carolina) on yhdysvaltalainen laulaja-lauluntekijä sekä ylistysjohtaja, joka esittää kristillistä nykymusiikkia. 

Lake on ollut viisi kertaa ehdolla Grammy-palkinnon saajaksi. Vuonna 2022 hän sai ensimmäisen Grammy-palkintonsa parhaan kristillisen nykymusiikin albumin kategoriassa. Hän on myös voittanut useita Dove-palkintoja.

## Diskografia
* *[[Closer (Brandon Laken albumi)|Closer]]* (2016)
* *[[House of Miracles]]* (2020)
* *[[Help! (Brandon Laken albumi)|Help!]]* (2022)
* *[[Coat of Many Colors]]* (2023)
* *[[King of Hearts]]* (2025)

## Palkinnot
### Billboard Music Awards

## Lähteet

## Aiheesta muualla
Brandon Laken verkkosivusto
Episomi

**Episomi** on plasmidi, joka sijaitsee erillän muusta eukaryoottien muusta perimästä.  Episomi on geometrialtaan kaksoiskierteinen rengas tai suorarakenteinen DNA-molekyyli.

## Episomeja
Episomeja voidaan havaita luonnossa tietyissä pitkäkestoisissa infektioissa, joita aiheuttavat esimerkiksi adeno-assiosioitunut virus ja Epstein–Barrin virus.  

Bakteereilla plasmidi sijaitsee kromosomien ulkopuolella ja kykenee jakautumaan itsekseen. Se esiintyy täysin vapaana sytoplasmassa, tai kromosomin osana.

Vuonna 2004 esitettiin, että ei-viruksellisia episomeja voitaisiin käyttää geneettisessä terapiassa pitkäkestoisen geeniekspression muokkaamiseen.

## Katso myös
* Plasmidi
* DNA
* Mitoosi
* Metafaasi

## Lähteet
Tage William-Olsson

**Carl Martin Tage William-Olsson** (8. kesäkuuta 1888 Purley, Englanti – 1960) oli ruotsalainen arkkitehti. Hän toimi Göteborgin asemakaavapäällikkönä vuosina 1943–1953. Erityisesti hänet muistetaan Tukholman Slussenin suunnittelijana.
## Lähteet

## Aiheesta muualla
Dawit Isaak

**Dawit Isaak** (s. 27. lokakuuta 1964) on ruotsalais-eritrealainen toimittaja, joka on ollut vangittuna Eritreassa vuodesta 2001. Hän tuli Ruotsiin pakolaisena vuonna 1987 ja sai kansalaisuuden viisi vuotta myöhemmin. Sodan jälkeen hän palasi Eritreaan, missä hän työskenteli riippumattoman *Setit*-lehden toimittajana. Se lakkautettiin vuonna 2001 ja Isaak sekä muita lehden työntekijöitä vangittiin ilman oikeudenkäyntiä. Hänen vapautustaan ovat vaatineet useat kansainväliset järjestöt, kuten Kansainvälinen Pen, Toimittajat ilman rajoja ja UNESCO. Isaakin vaimo ja lapset asuvat Ruotsissa.
## Lähteet

## Aiheesta muualla

* Freedawit.com
Tage Flisberg

**Tage ”Flisan” Flisberg** (1917–1989) oli ruotsalainen pöytätennispelaaja. Hän saavutti vuonna 1954 kaksinpelin MM-hopeaa. Ruotsin mestaruuden hän voitti 43 kertaa, joista 13 kaksinpelissä, 14 nelinpelissä, kaksi sekanelinpelissä ja 14 joukkueessa.
## Lähteet
Kari Jobe

**Kari Jobe** (s. 6. huhtikuuta 1981 Waco, Texas) on yhdysvaltalainen laulaja-lauluntekijä ja ylistysjohtaja, joka esittää kristillistä nykymusiikkia.

Jobe on ollut  ehdolla Grammy-palkinnon saajaksi. Hän on myös voittanut useita Dove-palkintoja. Kari Jobe on kotoisin Texasista, mutta asuu nykyisin Nashvillesta. Hänen puolisonsa on Cody Carnes ja heillä on kaksi lasta.

## Varhainen elämä ja koulutus
Kristillisessä perheessä kasvanut Jobe omaksui uskon jo varhain, mikä vaikutti merkittävästi hänen musiikkiuraansa. Hän opiskeli Oral Robertsin yliopistossa, Christ for the Nations Institutessa ja Dallasin baptistisessa yliopistossa, jossa hän suoritti pastoraalitutkimuksen ja psykologian tutkinnon.

## Ura
Joben ura käynnistyi hänen liityttyä Gateway Churchiin ylistysjohtajana. Hänen vuonna 2009 julkaistu debyyttialbuminsa sisälsi hittejä, kuten *I'm Singing* ja *Healer*. Tätä menestystä seurasi vuonna 2012 julkaistu *Where I Find You*, jolla oli single *We Are*. Molemmat albumit vakiinnuttivat hänen asemaansa kristillisen musiikin kentällä.

Vuonna 2014 Jobe julkaisi *Majestic*-nimisen livealbumin, joka äänitettiin historiallisessa Majestic-teatterissa Dallasissa. Albumi sisälsi hittisinglen *Forever*, josta tuli yksi hänen nimikkokappaleistaan. Hän jatkoi live-äänitteiden sarjaa albumilla *Majestic: Revisited* vuonna 2015. Hänen vuoden 2017 albuminsa *The Garden* heijasteli henkilökohtaisia ​​teemoja toivosta ja paranemisesta, jotka olivat saaneet inspiraationsa hänen omista kokemuksistaan.

## Diskografia
### Studioalbumit
* *[[Bethlehem (Kari Joben albumi)|Bethlehem]]* (2007)
* *[[Kari Jobe (albumi)|Kari Jobe]]* (2009
* *[[Where I Find You]]* (2012)
* *[[The Garden]]* (2017)

### Livealbumit
* *[[Majestic (Kari Joben albumi)|Majestic]]* (2014)
* *[[The Blessing]]* (2020)

## Lähteet

## Aiheesta muualla
Kari Joben verkkosivusto
Valdemar Dalquist

**Carl Mauritz Valdemar Dalquist** (23. syyskuuta 1888 Grästorp – 20. tammikuuta 1937 Tukholma) oli ruotsalainen näyttelijä. Hän teki uransa yhteistyötä Ernst Rolfin, Karl Gerhardin ja Gösta Ekmanin kanssa.
## Lähteet

## Aiheesta muualla
Slovenian pankki

**Slovenian pankki** () on Slovenian kansallinen keskuspankki eurojärjestelmässä. Se oli Slovenian keskuspankki vuosina 1991–2006 ja laski liikkeeseen tolaria. Vuodesta 2014 lähtien se on toiminut Slovenian kansallisena toimivaltaisena viranomaisena Euroopan pankkivalvonnassa.

## Historia
Pankki perustettiin vuosina 1973–1976 osana Josip Broz Titon tuolloin aloittamaa hajauttamiskampanjaa. Vuosina 1976–1991 se toimi liittovaltion keskuspankkijärjestelmän sisällä, jossa Jugoslavian kansallispankki (BNI) toimi keskuslaitoksena.

Vuoden 1991 alussa, Jugoslavian hajoamisen alkuvaiheessa, Slovenian kansallispankki aloitti valmistelut erillisen valuutan käyttöönottoa dinaarin korvaamiseksi sen jälkeen, kun paljastui, että serbialaiset poliitikot olivat kaapanneet BNI:n. Slovenian lainsäädäntö, jolla kansallispankki järjestettiin uudelleen ja nimettiin uudelleen Slovenian pankiksi, tuli voimaan 25. kesäkuuta 1991, samana päivänä kuin Slovenian itsenäisyysjulistus, joka käynnisti kymmenen päivän sodan. Slovenian tolar otettiin myöhemmin käyttöön kansallisena valuuttana 7. lokakuuta 1991.

Slovenian pankki on itsenäinen, valtiosta riippumaton laitos, jonka on velvollisuus toimittaa säännöllisesti raportti toiminnastaan ​​Slovenian kansalliskokoukselle. Sen päätehtävänä on varmistaa kansallisen valuutan vakaus ja maksujen likviditeetti sekä maan sisällä että ulkomaiden kanssa. Se toimii myös pankkijärjestelmän valvojana.

Pankin pääkonttori sijaitsee Ljubljanan keskustassa näkyvässä rakennuksessa, joka rakennettiin vuosina 1920–1923 Ljubljanan luottopankille.

## Presidenttien luettelo
Boštjan Vaslen kuusivuotinen toimikausi päättyi tammikuussa 2025. Siitä lähtien varapääjohtaja Primož Dolenc on toiminut Euroopan keskuspankin hallintoneuvoston vt. pääjohtajana, vaikkakin ilman äänioikeutta.

Toukokuussa 2025 Slovenian presidentti Nataša Pirc Mušar ehdotti Euroopan investointipankin Slovenian-toimiston johtajaa Simon Savšekia seuraavaksi pääjohtajaksi parlamentin hyväksynnän saamisen jälkeen.

## Lähteet

## Aiheesta muualla
Unione Sanguis Christi

**Unione Sanguis Christi** (**USC**) () on italialaislähtöinen katolinen hengellinen yhdistys, joka on perustettu vuonna 1808.

USC:n perusti kaniikki Francesco Albertini Roomassa San Nicola in Carcere -basilikassa maallikkojen yhdistykseksi, mutta myöhemmin se laajeni jäsenistöltään myös sääntökuntalaisiin ja pappeihin. Pyhästä Gaspare del Bufalosta tuli sen innokkain edistäjä, ja hän perusti sen inspiroimana Kalleimman veren lähetyssaarnaajien kongregaation vuonna 1815, millä oli suuri vaikutus myös USC:n myöhempään kehitykseen. Vuonna 1988 Unione Sanguis Christi sai Paavilliselta maallikkoneuvostolta vahvistuksen kansainvälisenä järjestönä paavillisella oikeudella. Henkilöjäsenten lisäksi USC:hen kuuluu liitännäisjäseninä kongregaatioita, yhdistyksiä ja konfraterniteetteja, ja se on organisoitu kansainvälisellä, alueellisella ja paikallisella tasolla. USC:n pyrkimys levittää Kristuksen vereen perustuvaa hengellisyyttä on tiivistetty evankeliumin sanoihin: *Suurempaa rakkautta ei kukaan voi osoittaa, kuin että antaa henkensä ystäviensä puolesta* . Jäsenet sitoutuvat kuuntelemaan Jumalan sanaa ja osallistuvat usein eukaristian ja ripin sakramentteihin ja ottavat osaa kirkon hetkipalvelukseen. Jäsenet  ottavat osaa muun muassa myös Jumalan valtakunnan levittämiseen ja kirkon ykseyden puolesta tehtävään työhön ja työhön yhteiskuntajärjestyksen puolesta. Roomassa yhdistys johtaa yhdessä Kalleimman veren lähetyssaarnaajien kanssa Sanguis Christi -opintokeskusta, joka tekee teologista tutkimusta Kristuksen veren hengellisyydestä. On myös ryhmiä, jotka palvelevat lähetystyön, kulttuurin (teatteri, taide ja musiikki) sekä hyväntekeväisyyden ja sosiaalisen toiminnan kautta. Puolassa yhdistys tukee Pomoc-kustantamon toimintaa ja Częstochowassa sijaitsevaa Kristuksen veren pyhäkköä sekä Kalleimman veren lähetyssaarnaajien hyväntekeväisyystyötä. USC on aktiivinen erityisesti niillä maailman alueilla, joilla Kalleimman veren lähetyssaarnaajat työskentelevät. Yhdistyksen lehtiä ovat *Živi Kalež* Kroatiassa, Bosnia-Herzegovinassa ja Serbiassa; *Nel Segno del Sangue* ja teologisempi *Il Sangue della Redenzione* Italiassa; *Żyć Ewangelią* ja *Zeszyt Formacyjny WKC* Puolassa ja *The Precious Blood Family* Kanadassa.

## Katso myös
*Kalleimman veren sisaret

## Lähteet

## Aiheesta muualla
*USC – Unione Sanguis Christi Missionaries of the Precious Blood
Valkojalava

**Valkojalava** (*Ulmus americana* L.), joskus myös **amerikanjalava**, on jalavakasvien (Ulmaceae) heimoon kuuluva lehtipuu, joka on luonnonvarainen Pohjois-Amerikan itä- ja keskiosissa. Aikaisemmin laji oli yleinen puisto- ja katupuu Yhdysvalloissa ja Kanadassa, mutta 1900-luvulta lähtien se on kärsinyt vakavasti hollanninjalavantaudista, minkä seurauksena lajin kanta on paikoin voimakkaasti vähentynyt.

## Kuvaus
Valkojalava on kookas, nopeasti kasvava lehtipuu, joka voi muodostaa leveän, suppilon- tai sateenvarjomuotoisen latvuksen. Yleinen kasvukorkeus avoimessa maastossa on 20–35 metriä, ja se kasvaa joskus suuremmaksikin. Rungon halkaisija voi kasvaa kookkaaksi useiden vuosikymmenten kuluessa. Lehdet ovat vuorottaisia, soikeita ja epäsymmetrisen tyven omaavia sekä kaksihampaisia. Kukat ovat pieniä ja tuulipölytteisiä; siemenet kehittyvät pyöreähköiksi siipipähkinöiksi.

## Levinneisyys ja elinympäristö
Laji on alkuperäinen Kanadan Nova Scotiasta länteen Albertaan ja Montanaan sekä etelään Floridaan ja Texasiin asti. Valkojalava viihtyy erityisesti jokilaaksoissa, tulvatasangoilla, rannoilla ja kosteilla rehevillä mailla, mutta sitä esiintyy myös kuivempien maiden reunoilla. Laji on kylmänkestävä ja sietää ankaraa talvista pakkasta.

## Ekologia
Valkojalava on merkittävä laji rantaniityillä ja tulvatasangoilla. Se vaikuttaa maan rakenteeseen, varjostukseen ja sekä muihin lajeihin sekä tarjoaa ravintoa ja lisääntymispaikkoja monille hyönteisille ja linnuille. Jalavan lehtiä hyödyntävät useat perhosten ja yökkösten toukat.

## Taudit
Merkittävin valkojalavan uhka on *Ophiostoma*-sienten aiheuttama hollanninjalavatauti, joka levisi laajasti 1900-luvulla ja tappoi suuria määriä jalavia. Tauti leviää kaarnakuoriaisten välityksellä ja infektoituneilla oksilla. Epidemiat ovat muuttaneet kaupunki- ja maisemarakennetta, joissa jalavia oli aiemmin runsaasti.

## Suojelu ja jalostus
Jalavien palautus- ja jalostusohjelmat pyrkivät löytämään ja lisäämään tautiresistenttejä yksilöitä sekä kehittämään kestävämpiä istutuskantoja. IUCN on arvioinut lajin uhanalaiseksi sen pitkän aikavälin taantumisen vuoksi.

## Käyttö
Valkojalavan puu on sitkeää ja kestävää, mutta vaikeasti työstettävää. Sitä on käytetty muun muassa taivuttamista vaativien puutarvikkeiden, työkalujen ja tynnyrinvanteiden valmistukseen. Maisemapuuna valkojalava on ollut arvostettu erityisesti Yhdysvaltojen kaupungeissa.

## Kulttuurinen merkitys
Valkojalava on ollut merkittävä Yhdysvalloissa, esimerkiksi Massachusettsin osavaltion puuna. Monilla historiallisilla paikoilla oli ennen laajoja jalavakujia, kuten Central Parkissa New Yorkissa.

## Lähteet
Arlind Sejdiu

**Arlind Sejdiu** (s. 11. elokuuta 2001 Oulu) on kosovolais-suomalainen jalkapalloilija joka edustaa Veikkausliigassa pelaavaa FC Hakaa. Pelipaikaltaan Sejdiu on laitahyökkääjä.

## Lähteet
Bryan Levell

**Bryan Levell** (s. 23. joulukuuta 2003) on jamaikalainen pikajuoksun MM-mitalisti.

Levell saavutti alle 20-vuotiaiden MM-kilpailuissa hopeaa 4&nbsp;×&nbsp;100&nbsp;metrin viestissä Nairobissa 2021 ja Galissa 2022. Galissa hän oli lisäksi 200 metrillä kuudes, Nairobissa hän karsiutui 100 ja 200 metrillä välierissä.

Levell alitti 200 metrillä 20 sekunnin rajan ensimmäisen kerran voittaessaan Jamaikan-mestaruuden 2024 ajalla 19,97. Pariisin olympialaisissa hän karsiutui 200 metrin välierissä. Hän saavutti World Athletics Relays -kilpailuissa hopeaa 4&nbsp;×&nbsp;100&nbsp;metrin sekaviestissä 2025. Hän voitti samana vuonna jälleen 200 metrin Jamaikan-mestaruuden. Tokion MM-kilpailuissa 2025 hän saavutti 200 metrillä pronssia ennätyksellään 19,64.

Levell juoksi 100 metrin ennätyksensä 9,82 Eisenstadtissa heinäkuussa 2025. 60 metriä hän on juossut parhaimmillaan aikaan 6,59 (ulkoradalla Kingstonissa 2024).

## Lähteet
Richard Aßmann

**Richard Aßmann** (1845–1918) oli saksalainen meteorologi. Hän oli saksalaisen meteorogisen observatorion, Lindenbergissä sijaitsevan Preussin meteorologisen laitoksen johtaja vuodesta 1905. 

Aßmann keksi aspiraatiopsykrometrin ja suunnitteli laitteita aerologisia tutkimuksia varten. Hän toimitti vuodesta 1884 *Das Wetter* -nimistä aikakauskirjaa sekä julkaisuja *Beiträge zur Physik der freien Atmosphäre* (vuodesta 1904) ja *Ergebnisse der Arbeiten des Königlich Preussischen Aeronautischen Observatoriums bei Lindenberg* (I, 1906).

## Teokset
* *Das Aspirationspsychrometer* (1892),
* *Wissenschaftliche Luftfahrten* (Arthur Bersonin ym. avustamana 1899–1900; 3 osaa).

## Lähteet

## Aiheesta muualla
Assmann

**Assmann**, myös **Aßmann**, on muun muassa seuraavien henkilöiden sukunimi:

* Aleida Assmann (s. 1947), saksalainen kulttuuriantropologi
* Dietrich Assmann (1933–2023), suomalainen kirjallisuuden professori
* Hans Assmann (1923–1998), Suomessa asunut saksalainen, liitetty useisiin henkirikoksiin
* Jan Assmann (1938–2024), saksalainen egyptologi
* Richard Aßmann (1845–1918), saksalainen meteorologi
Minna Vanhala-Harmanen

**Minna Vanhala-Harmanen** (s. 1969) on suomalainen juristi, yritysjohtaja ja Perheyritysten liiton toimitusjohtaja.

Vanhala-Harmanen on koulutukseltaan juristi, ja hän työskenteli uransa alkuvaiheessa asianajajana Castrén & Snellmanilla. Vuonna 2011 hän siirtyi henkilöstövuokrausyritys Opteamin toimitusjohtajaksi. Vuonna 2017 Opteam myytiin henkilöstöpalveluyritys Baronalle, jonka toimitusjohtajana hän toimi vuoteen 2021 asti.

Perheyritysten liiton toimitusjohtajana hän aloitti tammikuussa 2022.
Vanhala-Harmanen toimi Elinkeinoelämän keskusliiton (EK) hallituksessa vuosina 2013–2014 sekä 2018–2019.

## Lähteet
Noah Sadiki

**Noah Junior Sadiki** (s. 17. joulukuuta 2004 Bryssel, Belgia) on belgialais-kinshasankongolainen jalkapalloilija, pelipaikaltaan keskikentän keskustan pelaaja tai puolustava keskikenttäpelaaja. Hän edustaa Englannin Valioliigassa pelaavaa Sunderlandia ja kuuluu myös Kongon demokraattisen tasavallan jalkapallomaajoukkueeseen.

Sadiki pelasi Anderlechtin juniorijoukkueissa. Ensimmäisen ottelunsa seuran edustusjoukkueessa hän pelasi Jupiler Pro Leaguen pudotuspelivaiheen päätöskierroksella toukokuussa 2022 oltuaan avauskokoonpanossa Club Bruggeä vastaan. Seuraavalla kaudella hän pelasi 12 Belgian pääsarjaottelua, joista avauskokoonpanossa neljä peliä. Konferenssiliigassa hän pelasi kolme ottelua. Hän pelasi lisäksi 14 ottelua Anderlechtin kakkosjoukkueessa Belgian toiseksi korkeimmalla sarjatasolla.

Sadiki siirtyi Union Saint-Gilloiseen 900&nbsp;000&nbsp;euron siirtosummalla heinäkuussa 2023. Hän pelasi kaudella 2023–2024 pudotuspelit mukaan lukien 37 Jupiler Pro Leaguen ottelua, joista avauskokoonpanossa 15 peliä. Union SG:n voittamassa Belgian cupissa hän pelasi viisi ottelua, loppuottelussa hän tuli vaihdosta kentälle. Eurooppa-liigassa hän pelasi kuusi ja Konferenssiliigassa kolme ottelua.

Sadiki voitti Belgian Supercupin heinäkuussa 2024. Hän pelasi kaudella 2024–2025 kaikkiaan 39 Belgian pääsarjaottelua, kahta vaille kaikki avauskokoonpanossa, Union SG:n voittaessa Belgian-mestaruuden. Hän teki maalin marraskuussa Genkiä vastaan. Hän pelasi kymmenen ottelua Eurooppa-liigassa ja kaksi Mestarien liigan karsintakierroksen ottelua.

Sadiki siirtyi Englannin Valioliigan Sunderlandiin 17 miljoonan euron siirtosummalla heinäkuussa 2025. Hän on 23. syyskuuta 2025 mennessä ollut avauskokoonpanossa Sunderlandin kaikissa viidessä valioliigaottelussa.

Sadiki pelasi Belgian juniorimaajoukkueissa. Vuodesta 2023 lähtien hän on edustanut maajoukkuetasolla Kongon demokraattista tasavaltaa. Ensimmäisen A-maaottelunsa Kongon demokraattisen tasavallan maajoukkuessa hän pelasi Afrikan-mestaruuskilpailujen karsintaottelussa Guineaa vastaan syyskuussa 2024. Kaikkiaan hän on 23. syyskuuta 2025 mennessä pelannut 11 maaottelua, joista avauskokoonpanossa kuusi peliä. Otteluista kolme on kuulunut MM-karsintaan ja kuusi Afrikan-mestaruuskilpailujen karsintaan.

## Lähteet
Kopa-palkinto

**Kopa-palkinto** on maailman parhaalle alle 21-vuotiaalle pelaajalle myönnettävä jalkapallopalkinto. Sen on antanut *[[France Football]]* vuodesta 2018 Kultaisen pallon gaalan yhteydessä. Palkinnon voittajan ei tarvitse pelata Uefan alaisissa kilpailuissa tai liigoissa, mikä erottaa sen Golden Boy -palkinnosta. Palkinto myönnetään edeltävän kauden suoritusten perusteella.

Kopa-palkinnon voittajasta päättää aiemmin Kultaisen pallon voittaneet pelaajat. Se on nimetty jalkapalloilija Raymond Kopan mukaan.

## Voittajat

Lähde: 

## Lähteet

## Aiheesta muualla
Legends (albumi)

**Legends** on ruotsalaisen power metal -yhtye Sabatonin yhdestoista studioalbumi, joka julkaistiin 17. lokakuuta 2025. Albumi käsittelee useita tarinoita historian merkittävistä henkilöistä, kuten Jeanne d’Arc, Napoleon, Julius Caesar, ja Miyamoto Musash.

## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* Inferno: 
* Soundi: 
* V2.fi: 

## Lähteet
Marko-Oskari Lehtonen

**Marko-Oskari Lehtonen** (s. 1983) on *[[Iltalehti|Iltalehden]]* politiikan toimittaja ja *Politiikan puskaradio* -podcastin juontaja ja käsikirjoittaja. Lehtonen on työskennellyt *Iltalehdessä* vuodesta 2010.

Lehtonen tunnetaan erityisesti eduskunnan rahankäyttöä koskevista jutuistaan. Lehtonen uutisoi kansanedustajien sopeutumiseläkkeisiin liittyvistä epäkohdista vuosina 2017–2019. Lehtosen juttusarjan myötä eduskunta päätti lakkauttaa sopeutumiseläkkeet maaliskuussa 2019.

Lehtonen ja *Iltalehden* entinen toimittaja Olli Ainola olivat ehdolla Tutkivan journalismin yhdistyksen Lumilapio-palkintoon vuonna 2016 jutullaan *Energiatuesta tuli rikkaiden köyhäinapu*, joka käsittelee sähköautojen hankintatukea. Lehtonen palkittiin *Iltalehden* Vuoden journalistina vuonna 2018. Vuonna 2026 Lehtonen oli ehdolla Suuren Journalistipalkinnon saajaksi Vuoden journalisti -kategoriassa.

Lehtosen esikoiskirja *Vallan vahtikoira* (Gummerus) ilmestyy syksyllä 2026.

## Lähteet
Cody Carnes

**Cody Carnes** (s. 25. maaliskuuta 1878 Atlanta, Georgia) on yhdysvaltalainen laulaja-lauluntekijä sekä ylistysjohtaja, joka esittää kristillistä nykymusiikkia. Cody Carnes aloitti soolouransa vuonna 2017. Aikaisemmin hän lauloi duettona vaimonsa Kari Joben kanssa.  Lauluntekijänä hän on kirjoittanut lukuisia kappaleita, jotka on levyttänyt hänen vaimonsa Kari Jobe, sekä yhteisöllisen laulun *The Cross Has The Final Word*. Muita Carnesin kirjoittamia kappaleita ovat *Closer To Your Heart*, *The Garden* ja *Lover Of My Soul*. Carnes on myös kirjoittanut kaikki kappaleet debyyttialbumillaan *The Darker The Night*. Carnes asuu Nashvillessä, Tennesseessä. Hänen perheeseensä kuuluu vaimo ja kaksi lasta.

Lake on ollut neljä kertaa ehdolla Grammy-palkinnon saajaksi. Hän on myös voittanut useita Dove-palkintoja.

## Diskografia
* *[[The Darker the Night / The Brighter the Morning]]* (2017)
* *[[Run to the Father]]* (2020)
* *[[God Is Good!]]* (2022)
* *[[Firm Foundation]]* (2023)

## Lähteet

## Aiheesta muualla
Cody Carnesin verkkosivusto
Aštšegul

**Aštšegul** oli suomalaissiirtokunta Länsi-Siperiassa Tomskin kuvernementissa Barnaulin piirissä Kulunda-arolla. Sen perustivat 1880-luvun alkupuolella Bugenen siirtolasta muuttaneet suomalaiset. Siirtokunnassa asui vuonna 1903 enää vain 36 suomalaista. Kyläläiset olivat enimmäkseen latvialaisia, saksalaisia ja virolaisia, ja pääelinkeino oli maanviljelys.

Asukkaat olivat alkujaan lähtöisin Ryžkovan siirtolasta, mutta sen kasvun ja sitä pahoin vaurioittaneen tulipalon vuoksi syntyi uusia siirtoloita. Ryskovan maaperä ei myöskään ollut erityisen hedelmällistä.

Siirtolan suomalaiset olivat karkotustuomion saaneita rikollisia, joiden matka alkoi Suomen rajalta, ja 4&nbsp;000 kilometriä ja toista vuotta kestänyt jalkamatka vei heidät Ryžkovaan, jossa oli ennestään Inkerinmaalta maaorjuutta pakoon lähteneitä.

## Lähteet
Epävarmuus

**Epävarmuus** tarkoittaa tunnetun ja täsmällisen tiedon vastakohtaa. Matematiikassa tällä on vaikutuksia riskien hallintaan sekä sumeassa logiikassa, jossa monimutkaisuuden vuoksi on vaikea antaa täsmällistä tulosta. Epävarmuutta voidaan luokitella monin eri tavoin muun muassa epätäsmälliseen, epätäydelliseen, epämerkittävään, poikkeukselliseen ja niin edelleen. Erilaiset virheet voidaan luokitella satunnaisiin virheisiin tai systemaattisiin virheisiin, kielelliseen epätäsmällisyyteen, approksimaatioon ja niin edelleen.

Epävarmuutta voidaan ilmaista arvorajoilla. Esimerkiksi arvon  epävarmuus voi olla normaalijakaumalla , jolloin tämä voidaan esittää muodossa , jossa `U` on arvon mittayksikkö. Vaihtoehtoisesti voidaan käyttään muotoa , jossa suluissa olevat numerot tarkoittavat arvon viimeisiä numeroita.

Tieteellisen ja julkisen keskustelun väliset erot voivat johtaa virhetulkintoihin ja väärinymmärryksiin. 

## Katso myös
* Heisenbergin epätarkkuusperiaate
* Mittausvirhe
* Todennäköisyys

## Lähteet

## Kirjallisuutta
*